**Angajoqqaat nalunaarummik akuersinerat**

Atuartuutit atuarfimmini suliniummut **Ukiumi silami sammisartakkat** Ilinniartitaanermut Aqutsisoqarfiup suliaanut ingerlanneqartumut peqataassaaq. Suliaqarnerup taassuma nalaani atuartuutit atuartuutivillu suliai assilineqarlutillu immiunneqassapput. Ilinniartitaanermut Aqutsisoqarfiup assilineqartussanut immiunneqartussanullu taakkununnga piginnittussaatitaanissaminut akuersillutit nalunaaruteqarnissat pisariaqartippaa.

Akuersinermik nalunaarutip uuma atsiorneragut suliniummut **Ukiumi silami sammisartakkat** atatillugu atuartuutit atuatuutivillu suliaasa assinginik immiunneqarnerinillu Ilinniartitaanermut Aqutsisoqarfik atuisinnaassasoq akuerivat. Assit immiussallu atorneqarnissaanni Ilinniartitaanermut Aqutsisoqarfiup atuartitsinermut tunngasunik portaliani, [iserasuaat.gl](http://iserasuaat.gl/)-imi, suliniummi sammisanut pingaarnernut aalajangersimasunik assersuuteqarnissaq siunertarineqarpoq. Akuersinermik nalunaarut taamaallaat atuartuutivit atuatuutivillu suliaasa sammisanut pingaarnernut attuumassuteqartut, soorlu aput, siku, ukiumi sammisartakkat, silami sammisartakkat, aalaneq ataatsimoornermullu assingisa immiunneqarnerisalu atorneqarnissaannut atuuppoq. Akuersinermik nalunaaruteqarnerit immiussanut assilisanullu atuartuuternut ajuallannarsinnaasunut nikanarsaataasinnaasunulluunniit atuutinngilaq.

Atuartuutit assilisanik immiussanillu atuinissamut akuersilluni nalunaarutigineqarsimanngitsut assilineqaratilluunniit immiunneqassanngillat.

Akuersinermik nalunaarutip uuma atsiorneragut Ilinniartitaanermut Aqutsisoqarfiup immiussat assilisallu passussinnaanerannut pisinnaatitaanissaanut isumaqataanerit nalunaarutigissavat. Immiussat assilisallu passunneqarnissaanni pineqartoq tassaavoq Ilinniartitaanermut Aqutsisoqarfiup assilisanik immiussanillu toqqartuillunilu pingaarnersiusinnaanissaa. Ilinniartitaanermut Aqutsisoqarfik atuartuutivit atuartuutivillu suliaasa immiunneqarnerinik assinginillu atuinissaminut pisussaassuseqanngilaq.

Aamma Ilinniartitaanermut Aqutsisoqarfiup atuartuutivit atuartuutivillu suliaasa immiunneqarnerinut assilineqarnerinullu tamanut piginnittussaatitaaneranut aamma qaqugumulluunniit assinik immiussanillu atuillunilu atueqqissinnaaneranut isumaqataanerit nalunaarutigissavat. Tamanna atuartuutivit atuartuutivillu suliaasa immiunneqarnerisa assilineqarnerisalu atuartitsinermut tunngasunik portalimi tamanit iserfigineqarsinnaasumi, [iserasuaat.gl](http://iserasuaat.gl/)-imi, aamma aqutsisoqarfiup Facebookiani, ”Ilinniartitaanermut Aqutsisoqarfik/Uddannelsesstyrelsen”-imi, ilinniartitsisut **Ukiumi silami sammisartakkanik** atuartitsinermik isumassarsisinnissaannut siunertaqarluni saqqummiunneqarsinnaanerannik isumaqarpoq. Akuersinermik nalunaarut assilisanik immiussanillu tuniniaasinnaatitaanitsinnut atuutinngilaq.

Ilinniartitaanermut Aqutsisoqarfiup atuinissaanut akiliisitsinissamik piumasaqaateqarsinnaannginnerit akueraat.

Ilinniartitaanermut Aqutsisoqarfiup atuartuutivit atuartuutivillu suliaasa immiunneqarnerisa assilineqarnerisalu inatsisit atuuttut malillugit ileqqorissaartumillu atorneqarnissaat qulakkiissallugu akisussaaffigaa.

Ilinniartitaanermut Aqutsisoqarfiup atuartuutivit atuartuutivillu suliaasa suliniummut **Ukiumi silami sammisartakkanut** atatillugu assilineqarsimasut immiunneqarsimasullu atuisinnaanissaanut akuersininnik nalunaaruteqassasutit neriuutigaarput.

Akuersillutit nalunaaruteqarnerit qaquguluunniit atorunnaarsissinnaavat.

Inussiarnersumik inuulluaqqusilluta

Ilinniartitaanermut Aqutsisoqarfik.

Assilisat immiussallu pillugit apeqqutissaqaruit uunga saaffiginnissinnaavutit:

Manumina Jakobsen

Siammaavimmi siunnersorti

maja@nanoq.gl

34 63 05

Atuartuutima atuartuutimalu suliaasa suliniummut **Ukiumi silami sammisartakkanut** atatillugu assilineqarnerinik immiunneqarnerinillu Ilinniartitaanermut Aqutsisoqarfiup atuisinnaaneranut akuersinera matumuuna nalunaarutigaara.

Takuuk: Angajoqqaat meeqqaminnut oqartussaassuseqaqatigiikkunik tamarmik atsiussapput.

Atuartup aqqa:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klasse:\_\_\_\_\_\_\_\_\_\_\_\_\_\_\_\_\_Atuarfik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Angajoqqaap/oqartussaasup aqqa:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ulloq atsiornerlu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Angajoqqaap/oqartussaasup aqqa:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ulloq atsiornerlu:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_